Энергію на працоўныя месяцы назапашваю падчас летняга адпачынку, таму вольны час стараюся распланаваць загадзя. Значная яго частка праходзіць у паездках, звязаных з працай (вывучаю сучасную архітэктуру). І ў гэтым ёсць свая рамантыка: вакацыі натхняюць мяне на творчасць, на філасофскі роздум, узбагачаюць эмацыйна. Менавіта ў такія хвіліны адкрываюцца неспазнаныя таямніцы, якія ўплываюць на светаадчуванне. Тым больш, што даследуючы архітэктуру, немагчыма абысці ўвагай і іншыя віды мастацтва, у прыватнасці, жывапіс, музыку…